**Príloha č. 4.1 - 2b**

**Čiastkové vyhlásenie riadiaceho subjektu – vzor**

Ja, dolupodpísaný/dolupodpísaná, [meno, priezvisko], ako [funkcia] (*Čiastkové vyhlásenie podpisuje za vykonávateľa štatutárny orgán alebo vedúci zamestnanec poverený štatutárnym orgánom.*) vyhlasujem, že v súvislosti s vykonávaním nám zverenej časti Plánu obnovy a odolnosti (POO), schváleného rozhodnutím Rady o schválení posúdenia plánu obnovy a odolnosti Slovenska z 13. júla 2021, na základe môjho vlastného úsudku a informácií, ktoré mám k dispozícii, najmä výsledkov vnútroštátnej kontroly a auditu opísaných v POO:

1. Finančné prostriedky boli použité na určený účel vymedzený v článku 1 ods. 1 Finančnej dohody medzi Komisiou a [členským štátom] (ďalej len „dohoda“);
2. Informácie a dokumenty predložené národnej implementačnej a koordinačnej autorite pre potreby vypracovania žiadosti o platbu finančnej podpory sú úplné, presné a spoľahlivé; riadne sa nimi odôvodňuje, že príslušné míľniky a/alebo ciele boli uspokojivo splnené a že je zavedený audítorský záznam preukazujúci dosiahnutie týchto míľnikov a cieľov.
3. Zavedené systémy kontroly poskytujú potrebné záruky, že finančné prostriedky boli spravované v súlade so všetkými uplatniteľnými pravidlami, najmä pokiaľ ide o predchádzanie konfliktom záujmov, podvodom a korupcii v súlade so zásadou správneho finančného riadenia.
4. Činnosti vykonávané na dosiahnutie míľnikov a cieľov v rámci POO, ktoré sú deklarované v žiadosti o platbu, nie sú financované žiadnym iným programom alebo nástrojom Únie alebo prípadne inými programami a nástrojmi Únie nepokrývajú rovnaké náklady.
5. Opatrenia týkajúce sa predtým uspokojivo splnených míľnikov a cieľov v zodpovednosti vykonávateľa [názov vykonávateľa] neboli zrušené.
6. Celkové kumulatívne výdavky, ktoré boli vyplatené do doby predloženia čiastkového vyhlásenia riadiaceho subjektu na vykonávanie každej reformy a investície, ktorej bol podľa metodiky v nariadení 2021/241 pridelený pozitívny ukazovateľ v oblasti zmeny klímy, prispievajúci k cieľom v oblasti zmeny klímy, sú vo výške [suma] EUR.

V rámci vykonaných auditov neboli zistené žiadne porušenia týkajúce sa podvodu, korupcie alebo konfliktu záujmov. / V rámci vykonaných auditov boli zistené tieto porušenia týkajúce sa podvodu, korupcie alebo konfliktu záujmov: (identifikujte a špecifikujte prijaté nápravné opatrenia).

Potvrdzujem, že nezrovnalosti zistené počas záverečných audítorských alebo kontrolných správ v súvislosti s implementáciou POO boli primerane napravené a vrátené konečnými prijímateľmi alebo sú v procese nápravy a vrátenia. [V prípade potreby sa prijali nadväzujúce opatrenia v súvislosti s nedostatkami v systéme kontroly uvedenými v týchto správach alebo prebiehajú v súvislosti s týmito požadovanými nápravnými opatreniami: (ak relevantné, uveďte, aké nápravné opatrenia stále prebiehajú v čase podpisu vyhlásenia).][Počas záverečných audítorských alebo kontrolných správ neboli v súvislosti s implementáciou POO zistené žiadne nezrovnalosti / žiadne ďalšie nezrovnalosti, okrem tých uvedených vyššie.]

Potvrdzujem, že mi nie sú známe žiadne skutočnosti, ktoré by mohli poškodiť záujmy Európskej únie.

[Je však potrebné upozorniť na tieto výhrady: ………] (odstráňte, ak sa neuplatňuje)

[S odkazom na výhradu uvedenú v predchádzajúcom čiastkovom vyhlásení riadiaceho subjektu – [odkaz] – [príslušné následné opatrenia].] (odstráňte, ak sa neuplatňuje)

V …………..........….., dátum ………………

(podpis)

[meno a priezvisko]

[funkcia]

**Inštrukcia k príprave čiastkového vyhlásenia riadiaceho subjektu (ďalej „ČVRS“)**

1. Do nadpisu sa uvedie názov vykonávateľa (VIR).

Ak je v texte uvedená možnosť výberu oddelená symbolom /, ponechá sa relevantné. Text v hranatých zátvorkách [ ] sa doplní alebo vymaže, ak sa neuplatňuje. Text v zátvorkách ( ) sa vymaže. Ak niektorý zo šiestich bodov čiastkového vyhlásenia nie je relevantný, prečiarkne sa.

ČVRS podpisuje za vykonávateľa štatutárny orgán alebo ním poverená osoba.

1. Bod 1. ČVRS je relevantný pre tých VIR, ktorí do dátumu, ku ktorému sa ČVRS financovali účely POO.

Text bodu 2. ČVRS po prvú bodkočiarku ponechajú všetci VIR. Text za prvou bodkočiarkou ponechajú len VIR, ktorí reportujú splnenie míľnikov a cieľov (ďalej „M/T“) v súvisiacej ŽoP na EK. Ostatní dotknutý text prečiarknu.

1. Bod 3. ČVRS ponechajú všetci VIR, bez ohľadu na to, či financovali účely POO. Ide o potvrdenie, že pri vykonávaní POO a implementácii opatrení (investícií a reforiem) sa postupuje podľa uplatniteľných pravidiel a je zabezpečené, že nevzniknú závažné nezrovnalosti.

Bod 4. ČVRS ponechajú len VIR, ktorí reportujú splnenie M/T v súvisiacej ŽoP na EK. Ostatní dotknutý text prečiarknu.

Bod 5. ČVRS prečiarknu VIR, ktorí v ŽoP na EK predchádzajúcich súvisiacej ŽoP na EK ČVRS nedeklarovali splnenie M/T.

1. Bod 6. ČVRS sa týka VIR, ktorí do dátumu, ku ktorému sa predkladá ČVRS financovali opatrenie POO, ktorému bol podľa metodiky v nariadení 2021/241 pridelený pozitívny ukazovateľ v oblasti zmeny klímy, prispievajúci k cieľom v oblasti zmeny klímy. V ČVRS sa uvedie celková suma, ktorá bude v detaile podľa jednotlivých opatrení alebo ich častí bližšie rozpísaná v prílohe č. 4.1 – 2c. Uvedú sa výdavky za zdroj Plán obnovy a odolnosti (1P01 alebo 3P01). Neuvádzajú sa výdavky zo zdroja Plán obnovy a odolnosti – prostriedky na úhradu DPH (1P02 alebo 3P02) a ani výdavky zo zdroja POO (1P01 alebo 3P01) určené na poskytnutie záloh alebo predfinancovania, ktoré nie sú do dátumu, ku ktorému sa predkladá ČVRS zúčtované. Uvádzajú sa len také výdavky, ktoré boli do dátumu, ku ktorému sa ČVRS vynaložené na konkrétny účel, vrátane výdavkov štátneho rozpočtu na tie opatrenia, ktoré boli realizované v oprávnenom období v roku 2020 alebo 2021. Zrealizované opatrenia sa budú započítavať k plneniu M/T POO a s ohľadom na § 26 ods. 2 zákona č. 368/2021 Z. z. nemuseli byť financované z prostriedkov s osobitným kódom zdroja. Ak VIR bude vykazovať takéto výdavky, prosíme o osobitné informovanie NIKA o tejto skutočnosti.

V ďalšom odstavci sa reportujú nezrovnalosti, ktoré je potrebné oznámiť EK. Neoznámenie nezrovnalostí môže mať negatívny vplyv na finančné záujmy SR, preto sa VIR príprave tejto časti čiastkového vyhlásenia riadiaceho subjektu venuje dôsledne. Uvedú závažné nezrovnalosti zistené akoukoľvek kontrolou, auditom alebo overovaním spolu s informáciou o nápravných opatreniach. Vykonávateľ vyberie relevantný text, nehodiace sa prečiarkne.

V nasledujúcom odstavci sa potvrdzuje, že všetky identifikované nezrovnalosti v širšom ponímaní, najmä nedostatky s finančným vplyvom boli napravené alebo sú v procese nápravy. Ide spravidla o nedostatky, ktoré boli odhalené až po úhrade prostriedkov mechanizmu a teda neboli zo strany VIR odhalené v čase realizácie finančnej operácie. V tejto súvislosti je potrebné prijímať aj opatrenia pre zabezpečenie účinného systému kontroly. Nehodiace sa prečiarkne. Táto časť sa týka všetkých VIR.

Nasledujúci odsek je relevantný pre všetkých VIR.

Posledné dva odseky sú určené na zdôraznenie EK ďalších skutočností, ktoré môžu mať vplyv na informácie uvedené v tomto dokumente, Pokiaľ nie je podľa názoru VIR potrebné špecificky zdôrazniť EK ďalšie skutočnosti, ktoré môžu mať vplyv na informácie uvedené v tomto dokumente, dotknutý text sa odstráni.

1. Všetky údaje sa uvedú k dátumu, ku ktorému sa predkladá čiastkové vyhlásenie riadiaceho subjektu. VIR je povinný NIKA bezodkladne oznámiť akékoľvek skutočnosti, ktoré nastanú po predložení čiastkového vyhlásenia riadiaceho subjektu, ktoré môžu alebo by mohli mať vplyv na informácie a údaje uvedené v tomto dokumente a na základe toho predložené EK zo strany NIKA.

Uvedie sa meno, priezvisko a podpis osoby uvedenej v úvodnej vete.